**Αθήνα:** 11.01.2023

**ΑΝΑΚΟΙΝΩΣΗ**

Πρόσκληση συμμετοχής στη Δράση «Κατάρτιση ανέργων στην εξυπηρέτηση-συνδιαλλαγή με άτομα με αναπηρία και χρόνιες παθήσεις» για τον Δ. Αθηναίων

Το Ινστιτούτο της Εθνικής Συνομοσπονδίας Ατόμων με Αναπηρία και Χρόνιες Παθήσεις, η Εθνική Ομοσπονδία Τυφλών και ο Πανελλήνιος Σύνδεσμος Τυφλών αναμένεται να συνεργαστούν με τον Δήμο Αθηναίων και την ΕΑΤΑ ΑΕ στο πλαίσιο υλοποίησης της πράξης «**Δίκτυο Κοινωνικής Προστασίας της Αθήνας - Open Social Net**» και καλούν άνεργους, διαμένοντες στο Δήμο της Αθήνας, να υποβάλουν αίτηση συμμετοχής στη Δράση «**Κατάρτιση ανέργων στην εξυπηρέτηση-συνδιαλλαγή με άτομα με αναπηρία και χρόνιες παθήσεις**».



Οι συμμετέχοντες (25 άτομα) θα συμμετέχουν σε μια ολοκληρωμένη δράση επιμόρφωσης και κατάρτισης, διάρκειας συνολικά 122 εκπαιδευτικών ωρών σε:

* θεωρητική και βιωματική επιμόρφωση σε θέματα εξυπηρέτησης και επικοινωνίας με Άτομα με αναπηρία (Άτομα με κινητική αναπηρία, Άτομα με κώφωση/ βαρηκοΐα, Άτομα με νοητική/ γνωστική/ αναπτυξιακή/ ψυχική αναπηρία και λοιπές αναπηρίες/ χρόνιες παθήσεις, Άτομα με οπτική αναπηρία)
* πιστοποιημένη κατάρτιση στη γραφή και ανάγνωση της Braille
* πιστοποιημένη κατάρτιση στον χειρισμό των βασικών εργαλείων ψηφιακού περιβάλλοντος γραφείου (Επεξεργασία Κειμένου, Υπολογιστικά Φύλλα, Υπηρεσίες Διαδικτύου/Ηλεκτρονική Αλληλογραφία)

Οι υποψήφιοι θα πρέπει να είναι άνεργοι, να διαμένουν στο Δήμο Αθηναίων, να είναι απόφοιτοι τουλάχιστον Λυκείου και ηλικίας 18-60 ετών. Προτεραιότητα θα δοθεί στους υποψηφίους χαμηλών εισοδημάτων.

Οι αιτήσεις συμμετοχής μπορούν να υποβάλλονται από τους ενδιαφερόμενους/ες έως **την Τρίτη 17 Ιανουαρίου 2023 και ώρα 17.00.**

**Περισσότερες πληροφορίες** [**https://is.gd/hivqHt**](https://is.gd/hivqHt)

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |